Latest Ajitgrah News 09/04/2018: Hindi News: जुमलों से सरकार नहीं चलती
Hindi News »Rajasthan »Ajitgarh» जुमलों से सरकार नहीं चलती
जुमलों से सरकार नहीं चलती
अजीतगढ़| क्षेत्र के ग्राम हाथीदेह में रविवार को कांग्रेस का होली स्नेह मिलन समारोह पूर्व विधानसभाध्यक्ष...
Bhaskar News Network | Last Modified - Apr 09, 2018, 02:10 AM IST
अजीतगढ़| क्षेत्र के ग्राम हाथीदेह में रविवार को कांग्रेस का होली स्नेह मिलन समारोह पूर्व विधानसभाध्यक्ष दीपेन्द्र सिंह शेखावत के मुख्य आतिथ्य एवं कोटड़ी सिमारला पूर्व सरपंच शिवदान खेदड़ की अध्यक्षता में आयोजित किया गया।
समारोह में मुख्य अतिथि शेखावत ने कहा कि प्रदेश एवं देश में भाजपा सरकार ने जनता से झुठे वादे करके सत्ता हासिल कर ली, अब जनता काम के लिए चुनावी घोषणा पत्र का हवाला देती है तो भाजपा नेता कहते है ये तो जुमले थे। शेखावत ने कहा कि जुमलों से सरकार नही चलती, जनता सब समझ रही है। हाथीदेह सरपंच प्रमोद स्वामी व अजीतगढ़ ब्लॉक कांग्रेस उपाध्यक्ष शिम्भु दयाल मीणा के नेतृत्व में ग्रामीणों ने अतिथियों का माल्यार्पण एवं साफा बांधकर स्वागत किया। समारोह में राजस्थान प्रदेश कांग्रेस सचिव एवं सीकर जिला प्रभारी इन्द्राज गुर्जर ने कहा कि कांग्रेस जनता के दु:ख, दर्द में साथ देने वाली पार्टी है, कार्यकर्ताओं को बूथ स्तर तक पहूंच कर मतदाता को चुनावी बूथ पर मतदान तक लेकर आने की जिम्मेदारी निभानी होगी। इस अवसर पर दौलत राम गोयल, पीसीसी सचिव बालेन्दु सिंह शेखावत,अजीतगढ़ ब्लॉक कांग्रेस अध्यक्ष हरि प्रकाश शर्मा , श्रीमाधोपुर ब्लॉक अध्यक्ष रक्षपालद स्वामी, श्रीमाधोपुर प्रधान सुमन निठारवाल, जिला परिषद सदस्य दशरथ सिंह पारोडा, मुकेश यादव, पूर्व जिला पार्षद देवी सिंह नरूका समेत अनेक वक्ताओं ने संबोधित करते हुए कार्यकर्ताओं को होली की आपसी शुभकामनाएं दी तथा कार्यकर्ताओं से विधानसभा चुनावी तैरारी में जुटकर कार्य करने की बात कही। इस अवसर पर मऊ सरपंच रामसिंह,टोड़ा सरपंच रमेश, पं.स.स.विक्रम गुर्जर,रणवीर सिंह आसपुरा,श्रीमाधोपुर पूर्व प्रधान भागीरथ यादव,नरसी गुर्जर, रामनिवास मीणा, विक्रम सिंह बांकावत, सी.एम. रूण्ड़ला, रामनिवास यादव, कैलाश कुमावत, पीथलपुर सरपंच बाबुलाल स्वामी, हरलाल यादव,नरपत सिंह, किशन सिंह, अजीतगढ़ युवक कांग्रेस नगर अध्यक्ष छोटू रैया , लखन पारीक,बब्लु सिंह, उदयसिंह सुराणी,ईश्वर सिंह, कर्मजीत खैरवा, झाबर जाखड़ समेत बड़ी संख्या में कांग्रेस कार्यकर्ता मौजूद थे।
60 भाजपाइयों ने कांग्रेस की सदस्यता ली
हाथीदेह में कांग्रेस होली स्नेह मिलन कार्यक्रम के दौरान क्षेत्र के 60 भाजपाईयों ने भाजपा शासन में कार्यकर्ताओं की अनदेखी से रूष्ट होकर कांग्रेस की सदस्यता ली। नए सदस्यों को पीसीसी सचिव एवं सीकर जिला प्रभारी इन्द्राज गुर्जर, पूर्व विधानसभाध्यक्ष दीपेन्द्र सिंह शेखावत ने माला पहनाकर स्वागत किया।
अजीतगढ़. हाथीदेह में कांग्रेस के होली स्नेह मिलन समारोह में उपस्थित कार्यकर्ता।
More From Ajitgarh